Väga lihtne oleks öelda, et Kanepi mängis kehvalt ega kasutanud oma trumpi - tugevat servi. Muide, kas siis, kui esimese servi protsent on 47, võib sel tasemel võita? Võib, kuid imeharva. Eelmise aasta Prantsusmaa lahtistel peetud 127 naiste kohtumisest suutis vaid üks mängija, servides  kehvemini kui Kanepi, vastase alistada - Vera Zvonareva (edetabeli 7.) esimese pallingu õnnestumise protsent oli vaid 37, kui ta loputas Stephanie Foretzi (121.).